सच ही कहा जाता है कि किसी की मदद करने के लिए रुपये पैसे की नहीं सही नीयत की जरूरत होती है। मंजूनाथ निंगप्पा पुजारी कर्नाटक के ऐसे ही एक ऑटो ड्राइवर हैं जो दिन में तो अपना ऑटो चलाते हैं और रात में उसी ऑटो को एंबुलेंस बना देते हैं। जो ऑटो दिन में उन्हें पैसे देता है वे उसे रात में दूसरों के लिए फ्री कर देते हैं। उन्हें बस एक फोन करने की देरी होती है और वे हाजिर हो जाते हैं। वे कैब सर्विस प्रदान करने वाली कंपनी ओला के साथ अपना ऑटो चलाते हैं। आमतौर पर सभी ड्राइवर अपनी ड्यूटी खत्म करने के बाद घर जाते हैं, लेकिन मंजूनाथ बेसहारों की मदद करने निकल जाते हैं।